«Υπηρεσιακή ασυλία από την κυβέρνηση» απολαμβάνει ο πρώην διοικητής του Νοσοκομείου Νίκαιας, ο οποίος οφείλει την ανέλιξή του στο Δημόσιο και τις αντίστοιχες αποδοχές που απολάμβανε επί χρόνια στα πλαστά πτυχία. Οπως καταγγέλλει η Πανελλήνια Ομοσπονδία Εργαζομένων Δημόσιων Νοσοκομείων (ΠΟΕΔΗΝ), αντί να παραπεμφθεί πάραυτα έπειτα από τις σχετικές αποκαλύψεις για την πλαστότητα των τίτλων του στο Πειθαρχικό Συμβούλιο και στην Εισαγγελία, συνεχίζει να αμείβεται από το ελληνικό Δημόσιο ως εργαζόμενος του νοσοκομείου Θριάσιο. Ακόμη πιο τραγελαφικό είναι ότι πληρώνεται για υπηρεσίες που δεν προσφέρει, καθώς, σύμφωνα με μαρτυρίες των εργαζομένων στο ΕΣΥ, «φέρνει συνεχώς αναρρωτικές άδειες».

Σύμφωνα με έγγραφο του Θριασίου που έφερε στο φως της δημοσιότητας η Ομοσπονδία, ο Δημήτριος Μπούτος επανεγγράφηκε τον περασμένο Δεκέμβριο στο δυναμικό του νοσοκομείου «λόγω της παραίτησής του από διοικητή του Γενικού Νοσοκομείου Νίκαιας Πειραιά «Αγιος Παντελεήμων» – ΓΝΔΑ «Αγία Βαρβάρα»».

-Ποιος υπογράφει την απόφαση επανεγγραφής του πρώην διοικητή του Νοσοκομείου Νίκαιας;

-Ποια ήταν η κίνηση του διοικητή όταν έγινε γνωστή η απάτη με τα πτυχία;

-Πώς ο ίδιος είχε καταφέρει να «φουσκώσει» το βιογραφικό του σημείωμα;

Διαβάστε όλο το ρεπορτάζ στην έντυπη έκδοση των ΝΕΩΝ της Τετάρτης

«Ο διοικητής με τα πλαστά πτυχία πληρώνεται ακόμα»